Jõhvi Issanda Ristimise kirik

Jõhvi Issanda Ristimise kirik (ka Jõhvi Jumalailmumise kirik) on 1895. aastal ehitatud õigeusu kirik Jõhvis Ida-Virumaal.

Kirikuhoonet ja selle juures paiknevat kinnistut kasutab Eesti Vabariigi ja Moskva Patriarhaadi Eesti Õigeusu Kiriku vahel sõlmitud lepingu alusel Jõhvi Jumalailmumise kogudus."Riik annab Moskva Patriarhaadi Eesti Õigeusu Kiriku kasutusse kuus kirikuhoonet" siseministeeriumi pressiteade (vaadatud 6. augustil 2011)

Enne Issanda Ristimise kiriku ehitamist, tegutses Jõhvis Tšernigovi Jumalaema kirik ja kogudus.

Maakivist ja punasest tellisest historitsistlik kirik ehitati seoses Eestimaa kuberneri Sergei Šahhovskoi kavaga teha Jõhvist vene õigeusu keskus Kirde-Eestis ja kiriku pühitses  sisse Riia ja Miitavi piiskop Arseni  13. augustil 1895. aastal.

Jõhvi lähedale Kuremäele asutati Pühtitsa Jumalaema Uinumise nunnaklooster."Jõhvi Issanda Ristimise kirik" puhkaeestis.ee (vaadatud 6. augustil 2011)

Monument Aleksius II avati 14. septembril 2020. aastal.

 Tuntud vaimulikke 

Kiriku (vene k Богоявленская церковь) ehitustööd lõpetati eesti õigeusu preestri Antoni Orgusaare juhatusel, kes teenis Jõhvi õigeusu kogudust aastail 1894–1907.  1907. aastal viidi isa Antoni üle Sindi õigeusu kogudusse.

Pärast preestriks pühitsemist 17. aprillil 1950 teenis Jõhvi Issanda Ristimise kirikus koguduse esipreestrina seitse aastat Aleksei Ridiger,Валентин Никитин "Святейший Патриарх Алексий II: Жизнь и деяния во славу Божия" Москва: Астрель, 2009. Стр. 74 pärastine Vene Õigeusu Kiriku Moskva ja kogu Venemaa patriarh Aleksius II.

 Viited 

 Välislingid 

Kategooria:Ida-Viru maakonna kirikud
Kategooria:Virumaa õigeusu kirikud
Kategooria:Ida-Viru maakonna õigeusu kirikud
Issana Ristimise kirik
Kategooria:MPEÕK Tallinna piiskopkond